Vita:Webáruház

message: Szia! A weboldalas honlap eléggé reklámszagúnak tűnik, szerintem jobb, ha nem erőlteted. :) Külső hivatkozásokba általánosabb dolgokat szoktunk pakolni, mint amilyen pl. a szabványokat leíró http://www.w3.org/ (ez már szerepel is ott). Szolgáltatók közül több lapra valót össze tudnánk szedni, de a Wikipédiának nem ez a célja. Üdvözlettel: – chery 信 2007. október 13., 10:51 (CEST)
Kérlek, ne helyezz el a szócikkekben reklámokat. Köszönöm. Data DestroyerMi fáj, gyere mesélj... 2010. március 29., 11:37 (CEST)
Szia! Ez a két link nem reklámnak lett feltéve, kérlek nézd meg ennek a két oldalnak a tartalmát és engedélyezd őket amennyiben lehetséges, mivel a témával kapcsolatban nagyon hasznos információkat tartalmaz:
*Hogyan Készítsünk Webáruházat? Instrukciók lépésről lépésre 
*Webáruház marketing
Köszönöm,
Vojnár Gábor
Mindkét oldal kereskedelmi célú, terméket/szolgáltatást kíván eladni, ezért vettem ki a hivatkozásokat a cikkekből. A SEO/weblapfejlesztés/keresőmarketing/netes kereskedelem/stb. témakörök reklámmentességére amúgy is külön ügyelünk, lévén ez az a terület, amelyről a legtöbb próbálkozás érkezik :). Igaz, hogy egy oldal látogatottságán nagyot lendít egy wikihivatkozás (ez akkor is így van valamiért, ha nofollow a wikilinkek kiterjesztése, az okot nem tudom), ráadásul a téma iránt céltudatosan érdeklődő látogatókat hoz. De nem lehet, a wiki teljes reklámmentességre törekszik, ez alól nagyon-nagyon eseti, egyedi kivételek vannak (triviális példák: Microsoft, Atari, stb, tehát olyan cégek, amelyek az üzleti tevékenységen túl is jelentőséggel bírnak). Köszönöm megértésed. Data DestroyerMi fáj, gyere mesélj... 2010. március 29., 12:38 (CEST)
Kedves Data Destroyer!
A következő oldalról el lett távolítva az összes link:
http://weboldal.biz/www-weboldal-biz/hogyan-keszitsunk-webaruhazat
Kérem engedélyezd a link vissza helyezését, mivel semmilyen reklámmal illetve marketinggel kapcsolatos tartalmat nem tartalmaz a tartalma. Ezenkívül felhívnám a figyelmedet arra, hogy ezen az oldalon az összes kifelé mutató link kereskedelmi oldalra mutat valamint arra, hogy becslésem szerint a wikipediaról kifelé mutató linkek több mint 80% kereskedelmi oldalakra mutatnak. Ha a linket továbbra sem tudod engedélyezni akkor kérlek írd le, hogy milyen feltételeknek kell teljesülnie, hogy ez a link felkerülhessen a Wikipedia Webáruház oldalra amit én készítettem.
Nagyon köszönöm!
Vojnár Gábor
Szia, levélben már válaszoltam, de leírom itt is: a link kereskedelmi célú honlapra mutat, egy, a szócikk tartalmával összefüggő szolgáltatást kíván eladni. Mint írtam fentebb is, a wiki nem reklámoldal, hanem deklaráltan reklámmentességre törekszik, s ezt a szabályt nem lehet úgy "kijátszani", hogy a honlap egy oldalát megtisztítom (de persze ott az "erre klikkelj" felirat). Egy tévedést még eloszlatnék: nem én nem engedélyezem, hanem a wikipédia. Becslésed pedig bizony téves, én ezt az arányt egy-két százalékra teszem, de dolgozunk azon, hogy ez a szám mind jobban közelítsen a nullához. Feltételek? Ne kereskedelmi célú honlapra mutasson a link, ne reklámnozzon semmit (pláne ne a szócikk tárgyát, jelen esetben: webáruház ---> ide klikk, és vehetsz, nagyon durva közelítéssel persze). Data DestroyerMi fáj, gyere mesélj... 2010. március 29., 19:07 (CEST)
Szia!
Köszönöm válaszodat! Azt tartom elképzelhetőnek, hogy amikor a lapot megtekintetted a lap a böngésződ memóriájából töltődött be, mivel ez a lap nem tartalmaz egyetlen egy linket sem nincs rajta semmiféle klikk erre felirat, és nem reklámoz semmit ( még az interaktív lógót is elvettem róla a félreértések elkerülése végett). Igazad van becslésem téves volt, felnéztem az "internet" szót a wikipedián és a kifelé mutató linkekből 11 -ből 7 mutat csak kereskedelmi oldalra ami 64% kerekítve, ezért a ne kereskedelmi célú honlapra mutatást nem igazán tudom értelmezni feltételnek, hogyha egy véletlenszerű oldalon a linkek 64%-a kereskedelmi oldalra mutat. A felhelyezni kívánt lap nem reklámoz semmit, nem tartalmaz semmilyen linket és több oldalas információt tartalmaz olyan személyek számára akik webáruházat szeretnének nyitni de nem tudják, hogy milyen kezdeti lépéseket tegyenek ötletük megvalósításához.
A feltételeknek és a szabályoknak való megfelelést kérlek ne a kijátszásnak értelmezd.
Ezért az egyenlő bánásmód jegyében kérlek engedélyezd a linket!
Tisztelettel:
Vojnár Gábor
Kedves Gábor. A reklámozás a Wikipédia felületén mindenki számára egyenlően tilos. Ezt az irányelveink határozzák meg: WP:REKLÁM, WP:NEM. A reklámtartalmú linkeket minden esetben eltávolítjuk, amikor csak valamelyik járőr észrevesz egyet. A reklámozásnak vannak más, ingyenes formái, hadd ne soroljam fel a linkgyűjtő oldalakat, oda érdemes fordulni. Ez itt egy enciklopédia. Megértésed köszönöm. – Timish   sablongyár üzenőfal  2010. március 29., 22:58 (CEST)
Kedves Timish!
A WP:REKLÁM oldalon elolvastam, hogy mi az amit a wikipedia reklámnak vesz. A kért lap linkje nem tartalmaz olyan dolgot ami általatok vagy a törvény szerint reklámnak lenne definiálva. Ha mégis akkor kérlek mutass rá, mely rész az ami miatt ez a lap reklámnak tekintett. A szerkesztői közösség alapelvére hivatkozva: "vagy ha ugyan szorosan a témába vágó és különösen hasznos, de természetük vagy mennyiségük folytán a cikkbe át nem emelhető információkat tartalmaz" alapján kérem, hogy engedélyezzétek a linket. 
Köszönöm,
Vojnár Gábor
thread_title:  Reklám 

message: Egy webáruház nem egy weboldalból áll! Az csak egy felület, ahol kiválaszthatók a termékek, és elindítható a megrendelés, fizetés. Maga a raktározás, kiszállítás, fizetési mechanizmusok, ügyfélszolgálat, marketing, áruvisszaküldés különlegességei miatt más, mint egy valós áruház. JSoos vita 2018. augusztus 30., 21:01 (CEST)
thread_title:  Lektorálás